Jy het baie bene in jou lyf. Ook maar goed so, want sonder bene sou jy soos ’n drillerige jellievis gewees het. Jou bene dien as ’n raamwerk of geraamte vir jou liggaam en gee jou lyf sy vorm.
Bene gee jou nie net ’n menslike gestalte nie; dit beskerm jou ook. Jou skedel is soos ’n valhelm van been wat jou brein beskerm. Jou rugmurg is ook ’n belangrike deel van die liggaam omdat dit boodskappe tussen die brein en die res van jou liggaam heen en weer neem.
Binne-in baie bene sal jy beenmurg vind. Dit lyk soos jellie en is waar nuwe bloedselle vir die liggaam vervaardig word.
By die gewrigte is jou bene ook met ligamente aan ander bene vas. ’n Ligament is ’n band van sterk bindweefsel. Kraakbeen, wat ’n buigsame, rubberagtige stof in jou gewrigte is, steun die bene en beskerm dit waar dit teen mekaar skuur.
Danksy die kraakbeen in jou lyf sal jou bene nie wegslyt nie. Sonder jou gewrigte (en spiere) sou jy glad nie kon beweeg nie.
Roer ’n bietjie jou litte en kyk of jy kan uitvind. Jou knieë en elmboë het skarniergewrigte. Dit kan net heen en weer beweeg. Jou heupe en skouers het koeëlgewrigte, wat in alle rigtings kan draai.
Wanneer ’n been breek of kraak, noem ons dit ’n fraktuur. Nuwe beenselle vul die gaping by die breekplek op en herstel dit. Die dokter sal daardie gebreekte been gewoonlik in gips of ’n hangverband sit sodat die been in die regte posisie kan bly tot dit vasgegroei en gesond is.
Osteoporose is nog ’n siekte wat die bene aantas. Dit maak die been bros, dun en sponserig. Die bene kan dan maklik breek. Dié siekte kom meer onder ouer mense voor, maar kinders met ’n eetsteuring kan dit ook kry.
Soms kan ’n sening selfs breek. Gelukkig kan die dokter dit met ’n operasie regstel. Ons kan nie altyd hierdie soort beserings vermy nie, maar gelukkig het die liggaam ’n ongelooflike vermoë om te herstel.
Die bene van die menslike liggaam word voortdurend vernuwe. Jy het gevolglik elke sewe jaar ’n nuwe been.
Die stiebeuel, ’n gehoorbeentjie in die middeloor, is net 2,8 mm lank. Dit is die kleinste en ligste beentjie in die menslike liggaam.
Die mediese afdeling wat te doen het met die studie van die menslike skeletstelsel staan as ortopedie bekend.